Rendezvény neve: Art Placc Karácsony - Iparművészeti Vásár

Helyszíne: Az egykori Fekete Sas Szálló épülete, Székesfehérvár Ady E. u. 7. 
	
Időpontja: 2009. december 5-6, 12-13 és 19-20,   naponta 13.00-20.00-ig
Szervezője: Bőrgyár Kulturális Egyesület (8000, Székesfehérvár Ady E. u. 14.)

1.	A Bőrgyár Kulturális Egyesület vállalja a vásár meghirdetését, a kiállítók szervezését, árusító asztalok rendelkezésre bocsátását, a vásár lebonyolításához a megfelelő engedélyek beszerzését, továbbá rakodóhely biztosítását.
2.	Az ART PLACC-on az árusok a szervezők által kijelölt helyet foglalhatják el. Az árusításhoz sörpadok, és székek állnak majd rendelkezésre.
A portékák megfelelő kihelyezéséről, elhelyezéséről (terítő stb.) az árusnak kell gondoskodnia.
Egy árusnak/kiállítónak 110*49 cm felület (fél sörpad) áll rendelkezésre. Külön kérésre van mód egy teljes padon történő árusításra is, azonban azt előre kell jelezni (lásd: jelentkezési lap).
3.	A kiállító/árus vállalja, hogy az ART PLACC-on csak a devizajogszabályok szempontjából belföldinek minősülő vállalkozó, gazdálkodó szervezet, alapítvány, társadalmi szervezet, népművész, népi iparművész, iparművész, képzőművész és fotóművész, valamint magánszemély árusíthat.
4.	Élelmiszer, jövedéki termék nem árusítható!
5.	Az ART PLACC-on a vásárokra vonatkozó jogszabályi rendelkezések és hatósági előírások betartásával végezhető áru- és termékértékesítés. E jogszabályi rendelkezések betartása a kiállítók és árusok saját felelőssége.
6.	A vásáron helyjegy, részvételi díj nincs.
7.	A jelentkezőnek lehetősége van a visszaigazolt részvételét 5 nappal a vásár előtt visszamondani (2009. november 30-ig). Azonban aki ezt nem jelzi előre és a vásár napján a megjelölt időben nem jelenik meg, vagy jóval zárás előtt távozik 30.000.- Ft kifizetésére kötelezhető.
8.	A vásár mind a hat napon 13.00-kor kezdődik. A kiállítás rendezésre, az asztalok elfoglalására és berendezésére 12.00-tól van lehetőség.
9.	A rendezvény beltérben (egy használton kívüli épületben kerül megrendezésre).
10.	A szervezők fenntartják a jogot, hogy a jelentkezést ne igazolják vissza, amennyiben úgy gondolják, hogy a kiállító árui nem illenek a vásár arculatába. A döntésről minden esetben tájékoztatják a jelentkezőt.
11.	A jelentkezési lap kitöltésével és visszaküldésével a kiállító egyúttal kinyilvánítja, hogy a „Részvételi feltételek” előírásait magára nézve kötelezőnek fogadja el.